…./2024.(V.30.) Kt. számú határozattervezet melléklete



**TIVA-SZOLG**

**NONPROFIT KFT.**

**2024. ÉVI ÜZLETI TERVE**

A Tiva-Szolg Nonprofit Kft. Tiszavasvári Város Önkormányzatának 100%-os tulajdonában álló gazdasági társaság.

A Tulajdonos a társaságunkkal megkötött Közszolgáltatási Szerződésben rögzített közfeladatainak Tiszavasvári közigazgatási területén történő végrehajtásával Társaságunkat bízta meg.

Tiszavasvári Város Önkormányzatának Képviselő-Testülete 42/2022. (II.24.) számú határozatával elfogadta a társaságunkkal kötött Közszolgáltatási szerződést.

Társaságunk 2024. évi üzleti terve tartalmazza a közszolgáltatási, üzemeltetési és saját piaci tevékenységek ellátásának részletes bemutatását, melynek tervezésénél az alábbi fő irányelvekre és kiemelt célokra összpontosítottunk:

* az üzemeltetésre átvett vagyonelemek rendeltetésszerű, a rendes gazdálkodás szabályainak megfelelő üzemeltetése
* a közszolgáltatási feladatok maradéktalan ellátása
* a vállalkozási tevékenységből származó bevételek növekedéséhez szükséges fejlesztések megvalósítása
* hatékony költséggazdálkodás szem előtt tartása
* likviditásunk, fizetőképességünk, gazdálkodásunk eredményességének megőrzése.

Társaságunk 2024. évi üzleti tervében bemutatott közszolgáltatási és üzemeltetési feladatokra kapott forrással hatékonyan és eredményesen működhet, természetesen a világban zajló események, az energia és nyersanyag árak emelkedése miatt folyamatos újra tervezést igényel.

**TÁRSASÁG BEMUNTATÁSA**

**A vállalkozás neve:** TIVA-Szolg Településszolgáltatási és Vagyonkezelő

Nonprofit Korlátolt Felelősségű Társaság

székhelye: Tiszavasvári, Báthori u. 6.

levelezési címe: 4440 Tiszavasvári, Báthori u. 6.

alapításának időpontja: 1995. 07.10.

cégbírósági bejegyzés száma: 15-09-063127

adószáma: 11255644-2-15

bankszámlaszámai: 68700016-10131501 Tiszavasvári Takarékszövetke zet

jegyzett tőke összege: 25.500.000 Ft.

**A vállalkozás jelenlegi tagjai:** Tiszavasvári Város Önkormányzata

4440 Tiszavasvári, Városháza tér 4.

Telefon: 42/520-500

**A vállalkozás képviselője:** dr. Groncsák Andrea ügyvezető

4440 Tiszavasvári, Báthori u.6.

**A vállalkozás fő tevékenységi körei:**

3600 Víztermelés, -kezelés és -elosztás

3700 Szennyvízelvezetés és -kezelés

9603 Temetkezés, temetkezést kiegészítő szolgáltatás

5590 Egyéb szálláshely szolgáltatás

5629 Egyéb vendéglátás

**II. A VÁLLALKOZÁS RÖVID LEÍRÁSA:**

A társaságot 1995. július 10-én kelt Társasági szerződéssel Tiszavasvári Város Önkormányzata alapította, bevonva a tulajdonosi körbe egyik költségvetési szervként működő intézményét is.

Az Önkormányzat a „Vasvári Pál” Középiskola, Szakiskola és Kollégium üzletrészét 2008.július 17-én megvásárolta, ezzel a Kft. az Önkormányzat egyszemélyes társasága lett.

Az alapító elsődleges célja az Önkormányzat vagyontárgyainak hasznosításával kapcsolatos feladatok átcsoportosítása volt, mely feladatok folyamatosan egészültek ki az alábbiakkal:

1996. 01.01.-től 2012. 12. 31-ig a települési vízellátás, valamint a szennyvízelvezetés és –kezelés,

1997. 01.01-től 2008.december 31-ig Strandfürdő üzemeltetése településszolgáltatási feladatok ellátása,

2000. 01.01-től 2005. 12.31-ig Ifjúsági Tábor üzemeltetése.

2016. januárjától a Tiszavasvári Köztemető üzemeltetését is ellátjuk, továbbá Cégünk temetkezés szolgáltatási tevékenységet is végez 2016. február 5. napjától.

A köztemető üzemeltetése, illetve a temetkezési szolgáltatási tevékenység végzése mellett, tovább végezzük Tiszavasvári Város Önkormányzata Képviselő-testülete jóváhagyása alapján Tiszavasvári település belvízelvezető rendszerének üzemeltetését is.

2017. május 01. napjától a Közfoglalkoztatási programok végrehajtását is elvégezzük.

A 2019. év során feladataink tovább bővültek, az önkormányzat döntése alapján a Tiszavasvári Közétkeztetési Nonprofit Kft., a Tiszavasvári Egészségügyi Nonprofit Kft. beolvadt a Tiva-Szolg Nonprofit Kft.-be.

2019. június 13. napjától védőnői szolgálat működését, iskola - és ifjúság-egészségügyi szolgáltatást, közétkeztetést, piac üzemeltetést, ifjúsági tábor üzemeltetést végzünk.

2020. szeptember 1. napjától a Tiszalöki Temető üzemeltetési feladatait is ellátjuk.

2021. április 1. napjától az önkormányzati fenntartású költségvetési szervek karbantartási feladatainak ellátása is cégünk feladatai közé került.

2021. július 1. napjától a sportlétesítmények üzemeltetését is végezzük.

2022.07.01-től a Tiszalöki Bástya Fogyatékosok Református Nappali Háza részére bentlakásos étkeztetést végzünk.

2022. decembertől a fizioterápiás feladatok ellátására kaptunk megbízást, melyet 2023. április 1. napjától működési engedély bírtokában végzünk.

2023. július 1. napjától a Kornisné Liptay Elza Szociális és Gyermekjóléti Központ bentlakásos étkeztetés, valamint szociális étkeztetés biztosítása is a feladatellátásunk része lett.

**A társaság jelenlegi tevékenysége:**

* Belvíz elvezető rendszer üzemeltetése (2015. 07. 01.-től)
* Tiszavasvári Köztemető üzemeltetése (2016. 01. 01.-től)
* Temetkezési szolgáltatás (2016. 02. 06-től)
* Közfoglalkoztatási programok végrehajtása (2017. május 01-től)
* Közétkeztetés (2019.06.13)
* Piac üzemeltetése (2019.06.13.)
* Gólyahír Ifjúsági Tábor üzemeltetése (2019.06.13.)
* Egészségügyi alapellátás működtetése (2019.06.13)
* Tiszalöki Temető üzemeltetése (2020.09.01.)
* Karbantartási feladatok (2021.04.01.)
* Sportlétesítmények üzemeltetése (2021.07.01.)
* Járóbeteg szakellátás (2023.04.01.)
* Kornisné Központ étkeztetés (2023.07.01.)

**A társaság telephelyei:**

1. Tiszavasvári, Báthori u. 6. - a Központi iroda helye. Az Önkormányzat által térítésmentes használatra bocsátott épületrész.
2. Tiszavasvári, Nyárfa u. 2.
3. Tiszavasvári, hrsz 057 – Köztemető
4. Tiszavasvári, Fecske-köz
5. Tiszavasvári, Kossuth u. 10.
6. Tiszavasvári, Kossuth u. 76.
7. Tiszavasvári, Gombás A. u. 8. B.ép.
8. Tiszavasvári, Vasvári P. u. 67/a.
9. Tiszavasvári, Egység u. 6.
10. Tiszavasvári, Ifjúság u. 8.
11. Tiszavasvári, Vasvári P. u. 97/a
12. Tiszavasvári, Hétvezér u. 19.
13. Tiszavasvári, Petőfi u. 1.
14. Tiszavasvári, Petőfi u. 3.
15. Tiszavasvári, Petőfi u. 8.
16. Tiszavasvári, Petőfi u. 24.
17. Tiszavasvári, Fehértói u. 2/a.
18. Tiszavasvári, 0358/155.
19. Tiszavasvári, 0358/131.
20. Tiszavasvári, 0358/142.
21. Tiszavasvári, 044/1.
22. Tiszavasvári, 046/1.
23. Tiszalök, Honvéd u. 51.
24. Tiszavasvári, Vágóhíd u. 0358/172.hrsz.
25. Tiszavasvári, Vasvári P. u. 6.

**Humán erőforrás gazdálkodás**

Az emberi erőforrásgazdálkodás a hosszú távú versenyképesség kulcsa.

Társaságunknál az ösztönzés eszközei a munkabér, a személyi jellegű egyéb kifizetések, természetbeni juttatások, hiszen fontos szempont, hogy munkavállalóink elkötelezettek legyenek.

Rendszeres tűz-és munkavédelmi képzések megtartásával, az egyéni védőeszközök rendelkezésre bocsátásával biztosítjuk a biztonságos munkavégzés feltételeit.

A bérköltségek tervezésénél a munkavállalók 20%-os bérnövekményével terveztünk.

A kötelező minimálbér és a garantált bérminimum emelés 2024. évben 3 főt érintett.

A dolgozói létszám 66 fő.

**Működési bevételek:**

Társaságunk működési bevételeinek összetétele:

- a Tulajdonos által a Közszolgáltatási szerződésben meghatározott közszolgáltatási és üzemeltetési tevékenység nyújtásához biztosított finanszírozás

-saját piaci bevételek

-közfoglalkoztatási hatósági szerződésekben meghatározott finanszírozás

-egészségügyi feladatellátáshoz kapcsolódó finanszírozás

1. Költségvetés által finanszírozott bevételek:

- Közfoglalkoztatással összefüggő feladatellátás

- Zöldterület fenntartás a város területén az önkormányzat tulajdonában lévő területeken és közterületeken

- Városüzemeltetési feladatok, ezen belül köztisztasági feladatok

- Közutak, hidak karbantartása

-Önkormányzati fenntartású költségvetési szervek karbantartási feladatainak ellátása

- Sportlétesítmények üzemeltetése

- Egészségügyi feladatellátás

- Étkeztetés

2. Saját bevételek:

- Vendég étkeztetés

- Piac üzemeltetés

- Ifjúsági tábor üzemeltetés

- Temetői szolgáltatás

- Rendezvények

Működési kiadások:

- Bér és járulék

- Anyag jellegű kiadások

- Felhalmozási kiadások

**III. A Tiva-Szolg Nonprofit Kft. szolgáltatásainak várható változásai 2024. évben**:

A 2024. évi a közfeladatok ellátásán túlmenően vállalkozási tevékenységünk bevételeinek növelésére törekszünk. Bízunk benne, hogy a gazdasági viszonyok ez lehetővé teszik. Szakképzési gyakorlóhelyet biztosítunk szakács tanulók részére, mellyel többletbevételt érünk el a szociális hozzájárulási adóból igénybevehető kedvezmény érvényesítésével.

**IV. A Tiva-Szolg Nonprofit Kft. által 2024. évben végzett tervezett beruházások:**

**1. Tiszavasvári Köztemető**

a) Temetésfelvételi iroda:

Belső festés

Cserépkályha javítás

b) Ravatalozó

- Falak és belső tér festése, javítása

- szigetelés

c) Temető

- urnasírhelyek kialakítása, kripták kialakítása, a Tiszalöki temetőben urnasírhelyek kialakítása

**2. Szakközép, Kabay Konyhában és az Óvoda Konyhán tervezett beruházásaink 2024. évben:**

- belső festés

- mosogató helyiség kialakítása

**3. Gólyahír Ifjúsági Táborban** **tervezett beruházásaink 2024. évben:**

Pályázati forrásból energetikai beruházás keretében a központi épület, a hosszú faház és a parancsnoki épület megújítására kerül sor.

**4. Piacon tervezett beruházásaink 2024. évben:**

- árusító asztalok festése

- iroda festése

**5. Sportpálya:**

- parkoló kialakítása

- pálya körüli kerítés javítása

- festés

- faház világítás korszerűsítés

- faház tető újítás

- faház szigetelés

**6. Sportcsarnok:**

- parketta javítás

- világítás korszerűsítése

- homlokzat festés

- ablakpárkány csere

**8. Fizioterápia:**

- eszközbeszerzés

**VI. A Tiva-Szolg Nonprofit Kft. 2024. évi várható eredménye:**



**VII: A Tiva-Szolg Nonprofit Kft. 2024. évben várható eredménye:**

**0 Ft**

Tiszavasvári, 2024. május 15.

**dr. Groncsák Andrea**

**ügyvezető**